stanford-oval/wikipedia huggingface dataset:
Fred Waite

Fred Waite
Frederick Tecumseh ”Fred” Waite (23. syyskuuta 1853 – 24. syyskuuta 1895) oli Villin lännen cowboy ja poliitikko. Waite oli osaksi chickasaw-intiaani. Waiten äiti oli chickasaw ja isä valkoihoinen.
Fred Waite syntyi Fort Arbucklessa Intiaaniterritoriossa. Opiskeltuaan yliopistossa Waite palasi sukutaloonsa Pauls Valleyhin Oklahomaan. Hän sai lapsen erään Patsy Hawkinsin kanssa. Kesäkuussa 1881 hänet vedettiin mukaan ”Smith”-nimisen miehen murhatapaukseen, mutta oikeusjuttu hylättiin seuraavana vuonna. Waite meni naimisiin serkkunsa Mary Thompsonin kanssa joulukuussa 1881, jonka jälkeen hänestä tuli mallikansalainen.
Vuonna 1886 Waite muutti Choctaw-kansakuntaan (Choctaw Nation). Hänestä tuli kuuluisa puhuja ja kirjoittaja. Vuonna 1889 hänet valittiin Pickensin piirikunnan edustajaksi Chickasaw-kansakuntaan (Chickasaw Nation) toimien siellä heimon edustajainhuoneen puhemiehenä ja intiaanipoliisin jäsenenä. Hän pääsi Chickasaw-kansakunnan senaattiin vuonna 1890. Myöhemmin Fred Waite oli nousemassa Chickasaw-kansakunnan kuvernööriksi, mutta hän ei ehtinyt toimia virassa ennen kuolemaansa.
Vuonna 1878 Fred Waite oli muun muassa Billy the Kidin kanssa mukana Valvojat-nimisessä (engl. Regulators) ryhmässä. Valvojat taisteli Lincolnin piirikunnassa paikallista korruptoitunutta klikkiä (Santa Fe Ring) vastaan. Waite oli tutustunut Billy the Kidiin John Tunstallin karjatilalla, jossa he olivat Tunstallin palkkalaisina. Helmikuussa 1878 Waite ja Kid tukivat Tunstallia tämän vastakkainasettelussa seriffi William J. Bradyn kanssa. Tunstall murhattiin 18. helmikuuta 1878. Waite oli valvojien mukana osallisena useissa tulitaisteluissa, kuten seriffi Bradyn ja apulaisseriffi Hindmanin salamurhassa Lincolnissa huhtikuussa 1878.
Gatwickin lentoasema

Gatwickin lentoasema (engl. London Gatwick Airport) (IATA: LGW, ICAO: EGKK) on Lontoon toiseksi suurin lentoasema ja Ison-Britannian toiseksi vilkkain lentoasema. Lentoasema sijaitsee Horleyn ja Crawleyn välissä, noin 40 kilometriä etelään Lontoosta ja 40 kilometriä Brightonista pohjoiseen.
Moni Atlantin välisestä lennoista lähtee ja saapuu Gatwickin lentoasemalle[lähde? ]. Lentoasema on toissijainen tukikohta British Airwaysille ja Virgin Atlanticille.
Lennot kentältä jouduttiin keskeyttämään useita kertoja joulun alla 2018, kun tuntematon henkilö häiritsi lentoliikennettä droneilla.
Aiheesta muualla

Kuvia tai muita tiedostoja aiheesta Gatwickin lentoasema Wikimedia Commonsissa
Wikiuutisissa on aiheeseen liittyvä uutinen: Gatwickin lentokenttä kaaoksessa
Gatwickin lentoasema (Arkistoitu – Internet Archive) – viralliset kotisivut
Yhdistyneen kuningaskunnan lentoasemat
| --- | --- |
Lontoo::  City • Gatwick • Heathrow • Luton • Stansted •  Ashford • Southend
Englanti::  Birmingham • Blackpool • Bournemouth • Bristol • Coventry • Doncaster-Sheffield • Durham Tees Valley • East Midlands • Exeter • Humberside • Leeds-Bradford • Liverpool • Manchester • Newcastle • Newquay • Norwich • Southampton • Brighton • Land’s End • Plymouth City • St. Mary’s
Skotlanti:  Aberdeen • Edinburgh • Glasgow International • Glasgow Prestwick • Inverness • Sumburgh • Barra • Benbecula • Campbeltown • Dundee • Fair Isle • Islay • Kirkwall • Lerwick • North Ronaldsay • Papa Westray • Stornoway • Tiree • Westray • Wick 
Wales::  Cardiff
Pohjois-Irlanti::  Belfast City • Belfast International • Derry
Kruununsiirtomaat::  Alderney • Guernsey • Mansaari • Jersey
Merentakaiset alueet::  Anguilla • Ascension • Bermuda • Ambergris Cays • Anegada • Beef Island • Virgin Gorda • Little Cayman • Cayman Brac • Grand Cayman • Mount Pleasant • Port Stanley • Gibraltar • Montserrat • Saint Helena • Grand Turk • Middle Caicos • North Caicos • Pine Cay • Providenciales • Salt Cay • South Caicos
Fujimino

| Fujimino (ふじみ野市) |
| --- | --- |
 Nagamiya Hikawa-jinja
 lippu:  symboli
 Fujiminon sijainti Saitaman prefektuurissa
 Fujimino
 Koordinaatit: 35°52′46″N, 139°31′11″E 
Valtio:  Japani
Alue:  Kantō
Prefektuuri:  Saitaman prefektuuri
Pinta-ala:  
 – Kokonaispinta-ala:  14,64 km²
Väkiluku (08/2020):  114 569
 – Väestötiheys:  7 825,8 as./km²
 
 https://www.city.fujimino.saitama.jp/ 
Infobox OKVirheellinen NIMI-arvo: 
Fujimino (jap. ふじみ野市, Fujimino-shi) on Japanin kaupunki Honshūn saarella Kantōn alueella Saitaman prefektuurissa. Se sijaitsee sisämaassa prefektuurin eteläosassa Musashinon ylängöllä. Kaupungin koillisrajalla virtaa Shingashijoki. Fujiminossa on 114 569 asukasta (elokuussa 2020) ja sen pinta-ala on 14,64 neliökilometriä.
Fujimino on kaupunkina suhteellisen nuori: se perustettiin vuonna 2005 liittämällä yhteen Kami-Fukuokan kaupunki ja Ōin maaseutukaupunki. Edo-kaudella Ōi kehittyi yhtenä Kawagoeen johtaneen tiereitin postiasemista (shukuba). Fujiminon alue sijaitsee myös historiallisen Shingashijoen vesireitin varrella. Reitti menetti merkityksensä 1900-luvun alussa rautatien valmistumisen myötä. Toisen maailmansodan aikaan Fujiminoon rakennettiin keisarillisen Japanin armeijan arsenaali, jonka tilalle sijoittui sodan jälkeen muun muassa paino- ja elektroniikkateollisuutta. 1960-luvulta lähtien Fujimino on kasvanut voimakkaasti yhtenä Tokion lukuisista esikaupungeista.
Fujiminoa palvelee Tōbu-rautateiden Tōjō-päälinja. Sille ajetaan junia myös Tōkyō metron Fukutoshin-linjalta ja Yūrakuchō-linjalta.
Kuvia

Fujiminon kaupungintalo
Kami-Fukuokan rautatieasemalla
Aiheesta muualla

Kuvia tai muita tiedostoja aiheesta Fujimino Wikimedia Commonsissa
Kaupungin internetsivut (japaniksi)
Gabriel Bourque

| Gabriel Bourque |
| --- | --- |

Henkilötiedot
Syntynyt: 23. syyskuuta 1990 (ikä 34) Rimouski
Kansalaisuus:   Kanada
Jääkiekkoilija
Pelipaikka:  laitahyökkääjä
Maila:  vasen
Pituus:  178 cm
Paino:  93 kg
Pelinumero:  57
Pelaajaura
Pääsarjaura:  2010–
Aik. seurat:  Baie-Comeau Drakkar (QMJHL) Moncton Wildcats (QMJHL) Nashville Predators (NHL) Milwaukee Admirals (AHL) Colorado Avalanche (NHL) San Antonio Rampage (AHL) Winnipeg Jets (NHL) Laval Rocket (AHL)
NHL-varaus:  132. varaus, 2009 Nashville Predators
Gabriel Bourque (s. 23. syyskuuta 1990) on kanadalainen uransa lopettanut jääkiekkoilija.. Hän on Nashville Predatorsin viidennen kierroksen varaus vuodelta 2009.
Ura

Bourque teki Predatorsin kanssa sopimuksen 15. huhtikuuta 2010.
Ensimmäisen pelinsä NHL:ssä Bourque pelasi 28. joulukuuta 2011 Minnesota Wildia vastaan ja teki ensimmäisen maalin 5. tammikuuta 2012 Dallas Starsia vastaan.
11. huhtikuuta 2014 Bourque teki ensimmäisen maalinsa pudotuspeleissä, kun Nashville voitti Detroit Red Wingsin ensimmäisessä ottelussa läntisen konfrenenssin neljännesvälierissä.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Gabriel Bourque
Käännös suomeksi
Fujin 6 tunnin ajo

Fujin Rata
Fujin 6 tunnin ajo (aiemmin Fujin tuhannen kilometrin ajo) on moottoriurheilun kestävyyskilpailu joka ajetaan Fuji Speedwayn radalla Japanissa. Kilpailu kestää nimensä mukaisesti 6 tuntia. Ensimmäinen kestävyyskilpailu siellä ajettiin vuonna 1967. Vuodesta 2012 alkaen kilpailu on kuulunut FIA World Endurance Championship -sarjaan.
Coruscant

| --- | --- |
Alue: Galaksin keskusmaailmat
Sektori: Coruscantin sektori
Aurinkokunta: Coruscantin aurinkokunta
Vuoden pituus: 365 standardipäivää
Vuorokauden pituus: 24 standardituntia
Aurinkoja: 1
Kuita: 4
halkaisija: 12 240 km
Väkiluku: noin 1 biljoonaa
Nähtävyyksiä: Jeditemppeli, Keisarillinen palatsi, Manarai-vuoret, Senaatin rakennus
Liittoumat: Kaanon ja Legends: Galaktinen tasavalta, Galaktinen Imperiumi, Uusi tasavalta Vain Legends: yuuzhan vong, Galaktinen Liittouma
Coruscant on fiktiivinen planeetta George Lucasin Tähtien sota -elokuvasarjassa.
Erityispiirteitä

Coruscant sijaitsi Coruscantin sektorissa lähellä galaksin keskustaa. Planeetan pinta oli kokonaan kilometrien korkuisten pilvenpiirtäjien ja muiden rakennusten peitossa. Ainoa koskematon maa-alue oli Manarai-vuorten kaksoishuiput, jotka sijaitsivat lähellä keisarillista palatsia. Vuoret olivat suosittu turistikohde, ja niiden lähellä sijaitsi useita ravintoloita turisteja varten. Coruscantin valtameret oli imetty kuiviin, ja niiden vesimassoja pidettiin maanalaisissa luolissa sijaitsevissa suurissa säiliöissä. Planeetan napajäätiköihin oli asennettu valtavia putkia, jotka pumppasivat vettä Coruscantin asukkaiden tarpeisiin.
Coruscantin planeetan laajuinen kaupunki, oli nimeltään Galaktinen Kaupunki. Kaupunki oli jaettu tuhansiin sektoreihin. Suurin osa planeetan asukkaista asui kaupungin rikkaissa yläkerroksissa, mutta köyhälistö ja rikolliset elivät pimeissä ja likaisissa alakerroksissa. Galaktisen kaupungin merkittävimpiä nähtävyyksiä olivat senaatintalo, ylikanslerin toimisto, jeditemppeli ja keisarillinen palatsi.
Coruscantissa yksi vuorokausi kesti 24 tuntia, ja planeetan vuodessa oli 368 vuorokautta. Galaktinen standardikalenteri kehitettiin seuraamaan Coruscantin vuotta. Coruscantilla oli neljä kuuta. Planeetalla asui noin biljoona asukasta. Coruscant oli galaksin pääkaupunki, ja sen hyperavaruuskoordinaatit olivat 0-0-0.
Taustaa

Coruscant pohjautui George Lucasin suosikkikirjailijoihin kuuluneen Isaac Asimovin Säätiö ja Imperiumi-sarjassa esiintyneeseen Trantor-kaupunkiplaneetaan, ja eräs planeetan nimiehdotuksista olikin Trantor-nimeen viittaava "Jhantor". Coruscantin piti esiintyä jo ensimmäisessä Tähtien sota -elokuvassa, ja planeetan nimen piti olla "Alderaan". Elokuvan budjetti ei kuitenkaan sallinut Imperiumin pääkaupungin näyttämistä, ja suurin osa Alderaanille tarkoitetuista toimintakohtauksista sijoitettiin Kuolemantähdelle. Alderaanista tuli prinsessa Leian kotiplaneetan nimi.
Jedin paluun varhaisissa käsikirjoitusversioissa esiintyi Imperiumin pääkaupunkiplaneetta nimellä "Had Abbadon". Planeetan laajuisen kaupungin toteuttaminen olisi kuitenkin ollut silloisilla erikoistehosteilla mahdotonta, ja Had Abbadon korvattiin toisella Kuolemantähdellä.
Coruscant nähtiin itse asiassa ensimmäisen kerran Tähtien sodan oheiskirjallisuudessa. "Coruscant"-nimi esiintyi ensimmäistä kertaa Timothy Zahnin kirjassa Imperiumin perillinen. Elokuvissa Coruscant nähtiin vuonna 1997 ilmestyneessä Jedin paluun erikoisversiossa, mutta varsinaisesti vasta Pimeässä uhassa. Jedin paluun DVD-versiossa voi nähdä jeditemppelin ja senaatintalon Coruscantissa.
Eräiden 1990-luvun alussa esiintyneiden Tähtien sota -kirjojen esittämät näkemykset Coruscantista olivat ristiriidassa elokuvissa nähdyn Coruscantin kanssa. Esimerkkinä Black Fleet Crisis -kirjasarja väitti, että Coruscant koostui kahdesta mantereesta, joiden välissä oli trooppisten saarten täyttämä valtameri.
Coruscantin joutuminen yuuzhan vongien haltuun tapahtui New Jedi Order -kirjasarjassa.
Aiheesta muualla

Coruscant Star Wars Databankissä (englanniksi)
Coruscant Wookieepediassa (englanniksi)
Coruscant Jedipediassa
Curtis Mayfield

| Curtis Mayfield |
| --- | --- |
 Curtis Mayfield vuonna 1972.
Henkilötiedot
Syntynyt: 3. kesäkuuta 1942 Chicago, Illinois
Kuollut: 26. joulukuuta 1999 (57 vuotta) Roswell, Georgia
Ammatti:  laulaja, musiikkituottaja, multi-instrumentalisti
Muusikko
Laulukielet:  englanti
Aktiivisena:  1959-1999
Tyylilajit:  soul, funk, R&B
Soittimet:  laulu, kitara, basso, piano, saksofoni, rummut
Yhtyeet:  The Impressions
Levy-yhtiöt:  Curtom, Warner Bros., Rhino
Aiheesta muualla
www.CurtisMayfield.com
  [ Muokkaa Wikidatassa ] [ ohje ]  
Curtis Lee Mayfield (3. kesäkuuta 1942 Chicago, Illinois, Yhdysvallat – 26. joulukuuta 1999 Roswell, Georgia, Yhdysvallat) oli yhdysvaltalainen soul-, funk- ja R&B-laulaja, lauluntekijä ja kitaristi. Hänet tunnetaan ehkä parhaiten soundtrack-levystään blaxploitaatio-elokuvaan Superfly – alamaailman kuningas (1972).
Vuonna 1958 Mayfield perusti The Impressions -yhtyeen yhdessä Jerry Butlerin, Sam Goodenin, Richard Brooksin ja Arthur Brooksin kanssa. Yhtye oli suosituimmillaan 1960-luvun puolivälissä. Mayfieldin yhtyeelle kirjoittamista hiteistä tunnetuin on vuoden 1965 ”People Get Ready”.
Vuonna 1970 Mayfield siirtyi soolouralle ja perusti Curtom Records -levy-yhtiön. Hänen soolouransa kaupallinen ja taiteellinen huippu oli vuoden 1972 albumi Superfly, josta tuli uuden yhteiskunnallisesti tiedostavan soul-musiikin tärkeimpiä teoksia yhdessä Marvin Gayen What's Going Onin ja Stevie Wonderin Innervisionsin kanssa. Albumi valittiin vuonna 2018 mukaan Yhdysvaltain kongressin kirjaston National Recording Registry -kokoelmaan, johon kootaan esteettisesti, historiallisesti tai kulttuurisesti merkittäviä yhdysvaltalaisia äänitteitä. Se ja vuoden 1975 There's No Place Like America Today valittiin myös hakuteokseen 1001 albumia jotka jokaisen on kuultava edes kerran eläessään.
Mayfield vietti elämänsä viimeisen vuosikymmenen vaikeasti liikuntavammaisena; 13. elokuuta 1990 sattunut onnettomuus, jossa New Yorkin Wingate Fieldin esiintymislavan valolaitteet kaatuivat hänen päälleen konsertin alussa, johti välittömästi neliraajahalvaukseen. Hän voitti vuonna 1995 ”elinikäisten saavutusten” Grammyn, ja helmikuussa 1998 hänen oikea jalkansa amputoitiin diabeteksen johdosta. Hän tuli 15. maaliskuuta 1999 valituksi Rock and Roll Hall of Fameen, mutta terveysongelmat estivät häntä osallistumasta itse seremoniaan. Mayfield kuoli saman vuoden joulukuussa.
Diskografia

Curtis (1970)
Curtis Live (1971)
Roots (1971)
Superfly (1972)
Back to the World (1973)
Curtis in Chicago (1973)
Sweet Exorcist (1974)
Got to Find a Way (1974)
There's No Place Like America Today (1975)
Give, Get, Take and Have (1976)
Never Say You Can't Survive (1977)
Do It All Night (1978)
Heartbeat (1979)
Something to Believe In (1980)
Love is the Place (1981)
Honesty (1982)
We Come in Peace With a Message of Love (1985)
Live in Europe (1988)
Take It To the Streets (1990)
New World Order (1996)
Fujin 6 tunnin ajo 2013

|  Fujin 6 tunnin ajo 2013 |
| --- | --- |
 6 osakilpailu 8 osakilpailusta kaudella FIA World Endurance Championship -kausi 2013. 

Päivämäärä:  20. lokakuuta 2013
Sijainti:  Fuji Speedway
Kilpailun kesto:  6 tuntia
Fujin 6 tunnin ajo 2013 oli FIA World Endurance Championship -kauden 2013 kuudes osakilpailu, joka ajettiin 20. lokakuuta Fuji Speedwayn radalla Japanissa.
Kilpailun voitti Toyotalla ajaneet Alexander Wurz, Nicolas Lapierre ja Kazuki Nakajima.
Voimakkaat sateet pakottivat aloittamaan kilpailun turva-auton takaa ja kahdeksan ajetun kierroksen jälkeen kilpailu keskeytettiin väliaikaisesti, koska rataolosuhteet eivät parantuneet. Kahden tunnin viiveen jälkeen kisa käynnistettiin uudelleen turva-auton alla, kierrettäen vielä kahdeksan kierrosta ennen kuin tuomarit pysäyttivät kilpailun uudelleen ja päättivät lopulta tapahtuman. Kilpailusta jaettiin vain puolikkaat pisteet.
Kilpailun seurauksena, jossa ei ajettu lainkaan kisakierroksia, FIA määräsi sääntömuutoksen, joka tuli voimaan vuonna 2014, jossa pisteitä kertyy vain, jos kaksi kierrosta ajetaan vihreän lipun olosuhteissa, jotta Fujissa tapahtuneet eivät toistu.
Fulltoftan kirkko

| Fulltoftan kirkko Fulltofta kyrka |
| --- | --- |

Kirkkokunta:  Ruotsin kirkko
Hiippakunta:  Lundin hiippakunta
Seurakunta:  Hörby församling
Lisää rakennusartikkeleitaArkkitehtuurin teemasivulla
Pyhä Magnhild ikkunan lasimaalauksessa.
Fulltoftan kirkko (ruots. Fulltofta kyrka) on kirkkorakennus Ruotsissa Hörbyn kunnassa. Kirkko on rakennettu luultavasti 1160–1170 ja se edustaa romaanista tyyliä.
Kirkko on rakennettu harmaakivestä, paitsi kulmakivet ovat hakattua hiekkakiveä. Aluksi siinä ei ollut tornia, nykyinen torni on rakennettu vuonna 1809. Asehuone on myöhäiskeskiajalta ja siellä on kiinteät kivipenkit. Renessanssialttari on tehty Jakob Krembergin työpajassa Lundissa vuonna 1636 ja se on restauroitu 1969. Hiekkakivestä tehty kastemalja on peräisin kirkon alkuajalta.
Kirkossa on yhdessä ikkunassa lasimaalaus, jonka on tehnyt Hugo Gelin vuonna 1936. Ikkunaan on kuvattu skånelainen pyhimys Fulltoftan pyhä Magnhild. Kattomaalaukset ovat 1400-luvulta ja ne kalkittiin piiloon uskonpuhdistuksen aikana. Vuonna 1910 maalaukset otettiin esiin uudestaan ja restauroinnissa vuonna 1953 ne saivat puhdistuksen jälkeen nykyiset värinsä.
Aiheesta muualla

Kuvia tai muita tiedostoja aiheesta Fulltoftan kirkko Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Fulltofta kyrka
Käännös suomeksi
Ferguson P99

| Ferguson P99 |
| --- | --- |

Talli:   Rob Walker Racing Team
Suunnittelija(t):  Claude Hill
Kuljettajat:   Stirling Moss  Jack Fairman
Teknisiä tietoja
Renkaat:  D Dunlop
Runko:  Putkikehikkorunko
Moottori:  Coventry Climax FPF
Voimansiirto:  5-portainen manuaali
Kilpailuhistoria
Debyytti:  Britannian Grand Prix 1961
Kilpailuja:  1
Voittoja:  0
Paalupaikkoja:  0
Nopeimpia kierroksia:  0
Palkintosijoja:  0
MM-pisteitä:  0
Valmistajien maailmanmestaruuksia:  0
Kuljettajien maailmanmestaruuksia:  0
Ferguson P99-Climax oli historian ensimmäinen nelivetoinen F1-auto. Se jäi historian lehdille myös viimeisenä etumoottorisena autona, jolla on voitettu F1-sarjan ulkopuolinen osakilpailu. Auto oli parhaiten traktoreistaan tunnetun Harry Fergusonin perustaman kehitys- ja tutkimusyhtiö Ferguson Research Ltd.:n suunnittelua.
F1 Grand Prix -sarjan tuloslista 1961

| Väri | Tulos |
| --- | --- |
Kulta: Voittaja
Hopea: Toinen sija
Pronssi: Kolmas sija
Vihreä: Pistesijoitus
Sininen: Maaliin pistesijojen ulkopuolella
Sininen: Ei sijoittunut (NC)
Violetti: Keskeytti (Kesk.)
Punainen: Karsiutui (DNQ)
Punainen: Esikarsiutui (DNPQ)
Musta: Hylättiin (DSQ)
Valkoinen: Ei startannut (DNS)
Vaaleansininen: Vain harjoituksissa (PO)
Vaaleansininen: Perjantain testikuljettaja (TD)
Tyhjä: Kilpailu peruttiin (C)
Tyhjä: Ei harjoituksissa (DNP)
Tyhjä: Loukkaantunut tai sairas (Louk.)
Tyhjä: Kilpailukiellossa (EX)
Tyhjä: Ei saapunut (DNA)
Tyhjä: Vetäytyi (WD)
Lihavoitu: Paalupaikka
Kursivoitu: Nopein kierros
† – keskeytys ajoi yli 90 % kilpailupituudesta ja sai tuloksen.
Yläindeksi numero – Pistesijoitus sprinttikilpailussa Power Stage -erikoiskokeella.
* – Fanboost
G – Nopein aika-ajon lohkovaiheessa
| Vuosi | Ilmoittaja | Auto | Moottori | Kuljettaja | 1 | 2 | 3 | 4 | 5 | 6 | 7 | 8 | Pisteet>  | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 1961 | Rob Walker Racing | Ferguson P99 | Coventry Climax FPF | Jack Fairman / Stirling Moss | MON | NED | BEL | FRA | BRI  DSQ | GER | ITA | USA | 0 | - |
Aiheesta muualla

Wikimedia Commonsissa on kuvia tai muita tiedostoja aiheesta .
Ferguson P99 -aiheisia videoita
Flextronics

| Flextronics |
| --- | --- |

ISIN:  SG9999000020
Kotipaikka:  Singapore
Toimiala:  elektroniikkateollisuus
Tuotteet:  sopimusvalmistus
Kotisivu:  flextronics.com
Infobox OKVirheellinen NIMI-arvo: 
Flextronics on singaporelaistaustainen elektroniikkateollisuuden sopimusvalmistaja. Sen liikevaihto vuonna 2007 on 18,9 miljardia Yhdysvaltain dollaria. Michael McNamara on yhtiön pääjohtaja. Kesäkuussa 2007 Flextronics osti kilpailijansa Solectronin. Syntyvän jättiyrityksen liikevaihto on noin 30 miljardia dollaria. Yritys toimii kolmessakymmenessä maassa Amerikassa, Aasiassa ja Euroopassa. Tuotantolaitokset ovat halvan työvoiman maissa: Brasiliassa, Kiinassa, Unkarissa, Intiassa, Malesiassa, Meksikossa, Puolassa ja Ukrainassa.
Flextronics Suomessa

Flextronics osti Suomesta yrityksiä 1990-luvun lopulla. Kesällä 2006 se myi tehtaansa Sievissä, mutta jatkaa edelleen matkapuhelinsuunnittelua Oulussa. Flextronics omisti Kyröskoskella toimivan Kyrel Oy:n elektroniikkatehtaan toiminnot vuosina 1999–2003.
Aiheesta muualla

Flextronicsin verkkosivut (englanniksi)
Geneettinen eroosio

Geneettinen eroosio tarkoittaa perinnöllisen muuntelun pysyvää vähenemistä. Tämän seurauksena yhä useammalla yksilöllä on sama alleeli jostakin geenistä. Pienet populaatiot ovat erityisen suuressa vaarassa joutua geneettisen eroosion uhreiksi.
Flex-Able Leftovers

| Flex-Able Leftovers Steve Vai |
| --- | --- | --- |

EP-levyn tiedot
 Julkaistu: 1984
 Tuottaja(t): Steve Vai
 Tyylilaji: Instrumental Rock
 Levy-yhtiö: Epic
Steve Vain muut julkaisut
| Flex-Able 1984 | Flex-Able Leftovers 1984 | Passion and Warfare 1990 |
Flex-Able Leftovers on yksi kitaristi Steve Vain monista soololevyistä. Levy julkaistiin vuonna 1984
Kappaleet > In Side

You Didn't Break It – 4.14 (säv. Bob Harris, Suzannah Harris)
Bledsoe Bluvd – 4.22
The Beast of Love – 3.29 (säv. Joe Kearney)
Burnin' Down the Mountain – 4.22
Kappaleet > Out Side

So Happy – 2.43 (säv. Vai, Laurel Fishman)
Details at 10 – 5.57
Little Pieces of Seaweed – 5.12 (säv. Vai, Larry Kutcher)
Chronic Insomnia – 2.00
Geneerinen ohjelmointi

Geneerinen ohjelmointi on ohjelmointimenetelmä, jossa algoritmit kirjoitetaan metatyypeillä tai varsinainen tietotyyppi määritellään myöhemmin.
Keskeinen käsite on geneerisessä ohjelmoinnissa on abstraktointi:
tietotyypit
algoritmit
rakenteet
esitystavat
Geneerisessä ohjelmoinnissa termillä konsepti (engl. concept) tarkoitetaan joukkoa abrastraktioita (tyypillisesti tyyppijärjestelmän tyyppejä).
Menetelmä mahdollistaa algoritmien ja funktioiden käyttämisen uudelleen kirjoittamatta ohjelmakoodia eri tietotyypeille erikseen.
Esimerkki menetelmän käytöstä on C++ ohjelmointikielen template-mallit ja tarkemmin sen standardimallikirjasto.
Curtis Myden

| Mitalit> Maa:   Kanada.Miesten uinti. Olympialaiset  | Mitalit> Maa:   Kanada.Miesten uinti. Olympialaiset  | Mitalit> Maa:   Kanada.Miesten uinti. Olympialaiset  | Maa:   Kanada> Miesten uinti. |
| --- | --- | --- | --- |
|  Pronssia | Atlanta 1996 | 200 metrin sekauinti |  |
|  Pronssia | Atlanta 1996 | 400 metrin sekauinti |  |
|  Pronssia | Sydney 2000 | 400 metrin sekauinti |  |
| MM-kilpailut (pitkä rata)  | MM-kilpailut (pitkä rata)  | MM-kilpailut (pitkä rata)  |  |
|  Pronssia | Perth 1998 | 400 m sekauinti |  |
| MM-kilpailut (lyhyt rata)  | MM-kilpailut (lyhyt rata)  | MM-kilpailut (lyhyt rata)  |  |
|  Kultaa | Palma de Mallorca 1993 | 400 m sekauinti |  |
|  Hopeaa | Rio de Janeiro 1995 | 200 m sekauinti |  |
|  Hopeaa | Rio de Janeiro 1995 | 400 m sekauinti |  |
|  Pronssia | Palma de Mallorca 1993 | 200 m sekauinti |  |
Curtis Allen Myden (s. 31. joulukuuta 1973 Calgary, Alberta) on entinen kanadalainen uimari ja olympiamitalisti. Hän edusti Kanadaa urallaan kolmissa kesäolympialaisissa, alkaen vuodesta 1992.
Ura > Alkuajat

Myden osallistui ensimmäistä kertaa aikuisten tason kansainvälisiin arvokilpailuihin vuonna 1991, jolloin järjestettiin Tyynenmeren maiden uintimestaruuskilpailut Edmontonissa. Seuraavana vuonna Myden osallistui ensimmäistä kertaa olympialaisiin, sijoittuen 200 metrin sekauinnissa kymmenenneksi ja 100 metrin rintauinnissa sijalle 25.
Ura > 1993

Vuosi 1993 oli Mydenin läpimurtovuosi. Hän voitti lyhyen radan maailmanmestaruuskilpailuissa Espanjan Palma de Mallorcalla kultaa 400 metrin sekauinnissa, ennen Moldovan Serghei Mariniucia ja Suomen Petteri Lehtistä. Lisäksi hän voitti pronssia 200 metrin sekauinnissa.
Ura > 1994

Vuonna 1994 hän osallistui pitkän radan maailmanmestaruuskilpailuihin Italian Roomassa, sijoittuen 400 metrin sekauinnissa neljänneksi.
Ura > 1995

Vuonna 1995 Myden lähti puolustamaan edellistä lyhyen radan MM-kilpailuista saamiaan mitaleja lyhyen radan maailmanmestaruuskilpailuihin Brasilian Rio de Janeiroon. Hän kirkasti 200 metrin sekauinnin kolmannen sijansa hopeaksi, mutta putosi yhden pykälän alemmaksi 400 metrin sekauinnissa, saavuttaen näin kaksi hopeaa.
Ura > Kesäolympialaiset 1996

Vuoden 1996 kesäolympialaisiin Yhdysvaltojen Atlantaan Myden lähti mitalisuosikkina. Hän ei pettänytkään odotuksia, ja sijoittui 200 metrin sekauinnissa Unkarin Attila Czenen ja Suomen Jani Sievisen jälkeen kolmanneksi, ja otti pronssia myös 400 metrin sekauinnista, tällä kertaa edellään yhdysvaltalaiskaksikko Tom Dolan ja Eric Namesnik.
Ura > 1998

Vuonna 1998 Myden osallistui pitkän radan maailmanmestaruuskilpailuihin, jotka järjestettiin Australian Perthissä. Siellä hän sijoittui 400 metrin sekauinnissa kolmanneksi. Tuo mitali jäi Mydenin ainoaksi pitkän radan MM-kilpailuissa. Kilpailuiden jälkeen Myden keskittyi valmistautumaan Sydneyn olympialaisiin.